
Az útszéli élőhelyek hatása az állat-gépjármű ütközésekre Törökkanizsa és Újvidék környékén

Az utak egyik legnagyobb mértékben jelentkező káros hatása a járművek állatokkal való ütközése. Ezek az állat-gépjármű ütközések (ÁGÜ) felbecsülhetetlen kárt okoznak világszerte egyaránt állatoknak és embereknek.
Ezen kutatás célja felmérni az Újvidék és Törökkanizsa környék útszéli élőhelyeinek hatását az állat-gépjármű ütközések megjelenésére. Ezek az adatok segíthetnek az útszéli szakaszok ÁGÜ-k gyakoriságát csökkentő kezelésében.
A kutatás a következő 6 útszakaszon lett végrehajtva: Dunagálos-Begecs (4km), Begecs-Futak (2km), Törökkanizsa-Szerbkeresztúr (7km), Törökkanizsa-Oroszlámos (11km), Törökkanizsa-Szanád (5km), Szanád-Csóka (3km). Ezeknek az útszakaszoknak a hossza összesen 32 km-t tesz ki és rajtuk a terepi munka 2020. november és december folyamán zajlott.
Az AGÜ probléma jelentős számban jelentkezik Vajdaságban. Ez pedig óriási gondot okoz nem csak a gyakori, hanem a ritkább állatfajok pusztulása miatt is mint pl. a gyöngybagoly esetében. A statisztikai modell szerint az 1 km-en belüli erdő és a 100 m-en belüli antropogén, vagyis antropogén élőhely, voltak kihatással az állatok elhullására az AGÜ-k következtében.



